
**KOŠARKAŠKI SAVEZ VARAŽDINSKE ŽUPANIJE** **ŠKOLSKI SPORTSKI SAVEZ VARAŽDINSKE**

**ŽUPANIJE**



KSVŽ Kontak osoba : Ivana Putarek

Adresa : Graberje 31, 42000 Varaždin Adresa : Šetalište F. Tuđmana 01,  
OIB : 66584774361 Arena Varaždin, 42000 Varaždin

E-mail : [ksvz2017@gmail.com](mailto:ksvz2017@gmail.com) Telefon: 091 / 4606 033

E-mail : [sssvz.mail@gmail.com](mailto:sssvz.mail@gmail.com)

DATUM : 15.10.2017.

Projekt :

**Školski sportski klubovi i školska košarkaška liga Varaždinske županije za 5.i 6. razrede**

Organizacija školskih košarkaških klubova i sveobuhvatnog školskog takmičenja kao nadogradnja kontinuiranog rada ima za cilj potaknuti djecu na bavljenje sportom, rekreacijom i dodatnim izvanškolskim aktivnostima koje razvijaju odgovornost i kreativnost.

Projekt je predviđen dugoročno u dva olimpijska ciklusa. Kontinuiranim stručnim radom stvorila bi se baza igračica i igrača koji bi selekcijom kroz školske klubove osigurali bazu za postojeće i nove klubove Varaždinske županije te košarci vratili masovnost i kvalitetu košarke u Varaždinskoj županiji.

Projekt bi operativno provodili licencirani treneri košarke (treneri košarkaških klubova Varaždinske županije) uz pomoć nastavnika tjelesne i zdravstvene kulture uključenih škola po jedinstvenom programu izrađenom od kvalificiranih osoba u košarci.

Kontinuirano, stručno i prilagođeno treniranje potaknulo bi ostvarivanje svih dobrobiti uloge sporta u društvu. Profesionalno vođeni treninzi, druženja djece, zabava i natjecanje u sportskim dvoranama razveselilo bi mnogobrojnu djecu, njihove roditelje te doprinijelo popularnosti košarke u Varaždinskoj županiji.

Organizaciju treninga i takmičenja vodio bi KSVŽ u suradnji sa Školskim sportskim savezom Varaždinske županije, a sve bi bilo popraćeno i putem raznih medija : VTV, štampa, web, facebook, mladi novinari ……

Plan je organizirati rad sa djecom u potencijalno 22 osnove škole u Varaždinskoj županiji, odnosno u svim školama koje pokažu interes i imaju uvjete za organizaciju treninga.

Treninzi bi se provodili u mjesnim školskim dvoranama u terminima prilagođenim djeci i mogućnostima popodnevnih termina škola.

Takmičenja bi se organizirala subotom u jutarnjim terminima na turnirski način (više utakmica grupe na jednom mjestu), u dvoranama lokalnih središta npr. Varaždin, Ludbreg, Ivanec, Lepogava, Sračinec, Petrijanec, Varaždinske toplice, Novi Marof, Jalžabet, Vinica, Cestica, Vidovec.

Na kraju školske godine 2017/2018 organizirao bi se završni turnir u terminima i rokovima potrebnim za nastavak takmičenja na regionalnoj i nacionalnoj razni.

Za školsku godinu 2018/2019 kalendar natjecanja uskladili bi sa kalendarom  međužupanijskog  školskog  natjecanja.

Financiranje rada trenera, nastavnika tjelesne i zdravstvene kulture, dresova školskih klubova, lopti, rekvizita te troškova organizacije lige osiguralo bi se od strane Varaždinske županije, gradova Varaždinske županije, GENERALNOG sponzora, te ostalih manjih sponzora na razini gradova i lokalnih jedinica uprave i samouprave.

Partneri u projektu :

* Varaždinska županija i gradovi Varaždinske županije
* Školski sportski savez Varaždinske Županije
* Osnovne škole Varaždinske županije
* KSVŽ - Košarkaški savez Varaždinske županije
* UKSVŽ –udruga košarkaških sudaca Varaždinske županije
* Klubovi : KK Grafičar, KK Ivančica, KK Lepoglava, KK Vindija, KK Sjever, ŽKK Vindi

Početak projekta previđen je za studeni 2017.godine kad se prikupi dovoljan broj zainteresiranih škola i napravi plan i program rada. Projekt bi se u prvoj godini provodio u nekoliko faza :

I FAZA

* treniranje djece u školskim klubovima kroz igru i učenju osnova košarke

II FAZA

* natjecanje u skupinama prilagođeno uzrastu i usvojenom znanju djece,

III FAZA – Završni turnir nadopunjen dodatnim sadržajima :

* poznati sportaši kao gosti završnog turnira i druženje sa njima
* zabavni kutak GENERALNOG sponzora
* razna popratna takmičenja
* nagrade za učesnike završnog turnira
* navijači škola……

S poštovanjem,

KOŠARKAŠKI SAVEZ VARAŽDINSKE ŽUPANIJE